पाएं अपने शहर की ताज़ा ख़बरें और फ्री ई-पेपरडाउनलोड करें
सीएम मनोहर लाल ने कांग्रेस प्रदेशाध्यक्ष कुमारी सैलजा पर संकट की इस घड़ी में भी राजनीति करने के लिए निशाना साधते हुए कहा कि ऐसे समय में जब देश और प्रदेश में हर कोई कोरोना से जिंदगी की लड़ाई लड़ने वालों की भलाई के लिए प्रार्थना कर रहा है, यह वास्तव में दुर्भाग्यपूर्ण है कि कांग्रेस के नेता ऐसे समय में भी राजनीति करने में व्यस्त हैं और समाज में डर का माहौल पैदा कर रहे हैं।
सीएम ने बुधवार को डिजिटल प्रेस कांफ्रेंस को संबोधित करते हुए विपक्ष से समाज में डर का माहौल पैदा न करने का आग्रह करते हुए कहा कि यह राजनीति करने का समय नहीं है। हमें इस महामारी से लड़ने के लिए एक साथ खड़ा होना होगा और यह तभी संभव हो सकता है जब हम सकारात्मक विचारों के साथ आगे बढ़ें और किसी भी स्थिति से निपटने के लिए तैयार रहें।
इसलिए राज्य सरकार और राजनीतिक दलों व आमजन को एकजुट होना होगा तभी इस महामारी से लड़ सकते हैं। बंगाल में टीएमसी कार्यकर्ताओं द्वारा की गई हिंसा के संबंध में एक सवाल के जवाब में मुख्यमंत्री ने कहा कि ऐसी हिंसक घटनाएं अस्वीकार्य हैं। हमारे लोकतंत्र में ऐसी हिंसक घटनाओं के लिए कोई जगह नहीं है। मैं ऐसी घटनाओं की कड़ी निंदा करता हूं।
उद्योगों को बंद न होने देंगे
सीएम ने कहा कि पिछली बार बड़ा संकट आ गया था, उद्योग को बंद नहीं किया जाएगा, सभी उद्योगों को चालू रखा जाएगा। कई-कई शिफ्टों में काम किया जाएगा। उन्होंने बताया कि तय किए ऑक्सीजन कोटे में से 70 मीट्रिक टन ओडिशा से लानी होती है।
पर्याप्त टेंकर नहीं होने की वजह से दिक्कत आ रही है। फिलहाल प्रदेश के पास 20 टैंकर हैं। ओपन मार्केट से भी ऑक्सीजन खरीदी जा रही है। औद्योगिक इस्तेमाल में होने वाली ऑक्सीजन को भी मेडिकल ऑक्सीजन में तबदील कर उसका इस्तेमाल हो रहा है। सीएम ने कहा कि पीएसए तकनीकी के आधार पर ऑक्सीजन प्लांट स्थापित किए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn